Il-bank APS bi qligħ ta' €10.3 miljun fl-ewwel sitt xhur
Il-bank APS rrapporta qligħ qabel it-taxxa ta' għaxar miljuni u tliet mitt elf ewro għall-ewwel sitt xhur ta' din is-sena. Il-bank qal li l-qligħ fl-ewwel nofs ta' din is-sena hu mal-miljun u mitt elf ewro inqas mill-ewwel sitt xhur tas-sena li għaddiet. Fi stqarrija, il-bank qal li riżultat tal-imxija tal-COVID f'Marzu li għadda, in-negozji kollha tal-bank waqfu għal kollox wara bidu mfisser b'saħħtu ħafna. Intqal li dan wassal biex il-bank u l-grupp rreġistraw inqas qligħ mill-2019. Il-bank qal li minkejja l-impatt qawwi riżultat tal-pandemija, il-bank kiseb riżultati sodisfaċenti ħafna bid-depożiti jiżdiedu b'6.5% u s-self żdied b'6.7% meta mqabbel ma' sena ilu.